Бесленски Рид

Бесленски Рид (, Харакас) — ниска планина во Драмско, Егејска Македонија и Неврокопско, Пиринска Македонија. Претставува дел од венецот на Драмски Боздаг.

 Опис 
Планината се наоѓа во најсеверниот дел на Драмски Боздаг, северно од Шилка, меѓу реката Места на исток, граничната пирамида бр. 166 и Белотинското Езеро и граничната пирамида бр. 141 на запад. Преку Чечката Клисура на исток е одвоена од планината Доспат на Родопите, а преку седлото Митницата е поврзана со планината Стргач на запад. На север се наоѓа Неврокопската Котлина, а на југ е Елеската Котлина (Зрновското карстно поле).

Планината зафаќа вкупна површина од 156 км2. Долга е 21 км, со средна ширина од 8 – 9 км. Највисок врв е Чиплак Баир (1.190 м). Карпите се претежно метаморфни — гнајсови, шкрилци, мермери, амфиболити. Климата е преодносредоземна со средни годишни врнежни од 750 - 900 мм. Има промиена циметни шумска почва, на места значајно еродирани. По билните делови преовладуваат шуми од даб горун, а по падините од даб благун. На одделни места се среќаваат насади од црн бор. На северното подножје на Бесленски Рид се сместени  пиринските села Петралик, Теплен и Беслен.

Грчкото име „Харакас“ е дадено по новото име на поранешното село Гуштерак.

До првенецот Чиплак Баир се стасува од селото Беслен (од бугарска страна) за 2 часа по земјен пат кон југ,Село Беслен – връх Чиплакбаир tripsjournal.com, 10 јануари 2022 г. и од Белотинци (на грчка територија), исто така за 2 часа по земјен пат кој оди на североисток.

+ Врвови Име  Грчки  Висина (м)  Местоположба Чиплак Баир  Χάρακας  1.090  гранична пирамида бр. 152  Σταυρός,  Άγιος Νικόλαος 1.058    Φυλάκιο  1.011  гранична пирамида бр. 148 Свети Никола  Άγιος  Νικόλαος, Σταυρό 949    Βαλανιδιές  940   Чиплак  Γυμνή, Τσιμπλάκι, Τσιπλάκι, Τσίπλακ  908   Дервиште  Καλινέ, Δερβισέ  742   Калуѓер  Καλόγερος  920    Μπουζουράνη  600   Свети Илија  Προφήτης Ηλίας  700    Ράχες  940 - 900   Чакал  Τσακάλι, Μάνδρα Γκούρτσα  840  

 Поврзано 
 Драмски Боздаг

 Наводи 

 Надворешни врски 
 Село Беслен — врв Чиплакбаир 

Категорија:Планини во Егејска Македонија
Категорија:Планини во Пиринска Македонија
Категорија:Неврокоп (Егејска Македонија)
Категорија:Општина Хаџидимово
Категорија:Бугарско-грчка граница
Категорија:Боздаг